kardosdrur/scandi-wiki huggingface dataset:
Paul Brunton

Paul Brunton (født 27. november 1898, død 27. juli 1981) var en britisk journalist, forfatter, filosof og mystiker. Han rejste meget i orienten og stiftede bekendtskab med ældgamle spirituelle traditioner, som han derefter i sine bøger præsenterede på en måde, der var forståelig for læsere med baggrund i en europæisk kultur.

Bibliografi 
 Bag Indiens lukkede døre
 Den hemmelige vej
 Hemmelighedsfulde Ægypten
 A Message from Arunachala
 A Hermit in the Himalayas
 The Quest of the Overself
 Livets indre virkelighed
 Indian Philosophy and Modern Culture
 Den skjulte lære bag yoga
 Visdommens bog. Erkendelsen af overselvet.
 Vejen til nyt liv
 The Notebooks of Paul Brunton

Filosoffer fra Storbritannien
Personer fra London
Briter i 1900-tallet
Læbeløs

Læbeløs (Ajuga) er en slægt med 40-50 arter, som er udbredt i Østasien og Europa, og nogle af dem er desuden naturaliseret i Nordamerika. Det er en-, to- eller flerårige urter (eller sjældent: buske). Stænglerne er firkantede, og de bærer bladene modsatstillet. Flere arter danner en grundstillet bladroset. Bladene er hele og kortstilkede med savtakket eller tandet rand. Hos de fleste arter ligner blomsterstandens højblad et løvblad, men det er mindre og ofte farvet. Blomsterne er samlet i kransstillede stande. Den enkelte blomst er uregelmæssig og har tilsyneladende kun én, trelappet læbe. Der findes dog også en ganske smal overlæbe. Kronen er blivende, indtil kapslerne modnes.

Her beskrives kun de arter, som er vildtvoksende i Danmark, eller som dyrkes her.

 Krybende Læbeløs (Ajuga reptans)
 Pyramide-Læbeløs (Ajuga pyramidalis)

 Ajuga australis
 Ajuga chamaepitys
 Ajuga decumbens
 Ajuga iva
 Ajuga macrosperma
 Ajuga nipponensis
 Ajuga tenorei
 Ajuga turkestanica

Læbeblomst-familien
Shamanens datter

Shamanens datter er en roman fra 1980 af Nan F. Salerno og Rosamond M. Vanderburgh. Bogen blev oversat til dansk af Arne Herløv Petersen og udgivet i 1982.

Hovedpersonen er Supaya Ceder, en ojibwa fra Ontario i Canada. Hun er datter af shamanen Jules Ceder og er selv en kvinde, der har "drømt" og har fået den Store Bjørn som skytsånd.

Supaya er en stærk personlighed og har nær kontakt til sin skytsånd og tilegner sig efterhånden stor viden om naturmedicin fra de kloge gamle koner i stammen. Hun er også en skønhed og virker tiltrækkende på mænd.

Men hun lever i et spændingsfelt af stærke kræfter, der truer med at ødelægge hende. Hun bliver part i et gammelt mellemværende mellem sin far og en anden shaman. Og hun lever i et reservat, hvor indianerne ikke kan leve på deres egne vilkår, men hele tiden er udsat for et massivt pres fra myndighederne og det omgivende samfund for at give slip på deres egen kultur og helt tilpasse sig de europæiske normer.

Bogens handling strækker sig fra 1897, da den 12-årige Supaya en tidlig morgen går ud i skoven for at faste og får sin vision, til hun i 1967 går sin sidste vandring ud for at vente på døden.

Referencer

Eksterne henvisninger 
 bibliografi  på bibliografi.dk
 Rosamond Moate Vanderburgh på legacy.com/obituaries

Romaner
Litteratur i 1980
Krybende læbeløs

 
Krybende læbeløs (Ajuga reptans) er en 5-40 cm høj, flerårig urt med rosetstillede blade, der findes i løvskov. Frøene bliver spredt af myrer.

Beskrivelse 
De lidt rynkede, men også blanke og hårløse blade er ovale til ægformede med hel eller svagt takket rand. Fra midten af rosetten dannes lodrette, blomsterbærende skud med modsatte blade, som er blålige oppe under blomsterstanden.

Blomsterne er samlet ved enden af skuddet i et opret aks. De enkelte blomster er blå og uregelmæssige. Fra bladrosetten dannes der udløbere med mange små rosetter. Hver af disse rosetter slår rod og danner nye planter. Frøene modner godt og spirer villigt.

Rodnettet er kraftigt og trævlet. Planten udvikler en slags jordtræthed, sådan at gamle bladrosetter visner bort og efterlader nøgne pletter. Højde x bredde og årlig tilvækst: 0,25 × 0,25 m (25 × 25 cm/år), udløberne ikke medregnet. 9 planter dækker 1 m² på et år. Disse mål kan fx bruges til beregning af planteafstande, når arten anvendes som kulturplante.

Voksested 

Arten er udbredt i Nordafrika, Lilleasien, Mellemøsten, Kaukasus og det meste af Europa. I Danmark findes den mest i de østlige landsdele, hvor jorden er frugtbar. Planten gror på fugtig og næringsrig bund i lyse løvskove og på enge overalt i Danmark.

I engene langs Holsted Å findes arten i græssede partier sammen med bl.a. bukkeblad, engkabbeleje, engkarse, engnellikerod, kærstar, majgøgeurt, nikkende star, smalbladet kæruld, topstar, trævlekrone og tykskulpet brøndkarse

Note

Kilde 
 Signe Frederiksen et al., Dansk flora, 2. udgave, Gyldendal 2012. .
 Sten Porse: Plantebeskrivelser, DCJ 2003 (CD-Rom).

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Blå blomster
Skovbundsplanter
Haveplanter
Engplanter
Fosfat

Fosfater eller phosphater (Kemisk Ordbog) er salte af forskellige, fosforholdige syrer. Stofferne har stor betydning for livet, idet hele energistofskiftet er afhængigt af fosfationer, som kan bindes til eller tages fra stoffet ATP, der bruges i talrige energiudvekslinger.

Da fosfat er så væsentligt, må stoffet være til stede i alle led af fødekæden, lige fra de grønne planter til rovdyrene. Specielt for planterne vil mangel på fosfat være problematisk for væksten. Helt nye forskningsresultater tyder på, at udpining for tilgængelige fosfater vil kunne virke hæmmende eller direkte begrænsende på plantevæksten. Man har beregnet, at den fase nås i løbet af 1.000 til 10.000 år – afhængigt af jordbundens procentvise lerindhold.

Tidligere har man anset det for givet, at det var kvælstofmangel, som begrænsede plantevæksten mest, men man erkender i dag,
at kvælstoffikseringen hos forskellige organismer, som f.eks. cyanobakterier i havet og planter, der udnytter symbiose med knoldbakterier (bælgplanter, elletræer) forhindrer, at der bliver afgørende mangel på dette stof.

Nogle fosfater 
 Ammonium-dihydrogenfosfat (NH4(H2PO4))
 Kalcium-hydrogenfosfat (Ca(HPO4))
 Råfosfat (Ca3(PO4)2)

Af disse stoffer er råfosfat det, som findes i naturen. Det er meget tungt opløseligt, så det lægger sig som et depot mellem jordpartiklerne. Det har dog vist sig, at mycorrhiza-dannende svampe er i stand til at bringe råfosfat i opløsning ved at udskille syre. Derfor har disse svampeforbindelser livsvigtig betydning for plantevæksten på magre, ugødede jorde.

Fosfatgødning omdannes ret hurtigt til råfosfat, og det samme gælder de organiske fosfatforbindelser i føden. Det betyder, at menneskelige boliger vil være synlige i årtusinder på den mørkegrønne vækst, som planter får, når de vokser nær menneskers boliger.

Fosfat kan bruges til blødgøring af vaskevand. Derfor indeholder de fleste "selvvirkende vaskemidler" fosfat. Det medfører en betydelig overgødskning (eutrofiering) af vandløb, søer og kystnære områder, hvis ikke fosfatet bliver fjernet fra spildevandet. Det gør man på alle moderne rensningsanlæg ved at sætte aluminium til spildevandet, sådan at fosfatet udfældes som aluminiumsfosfat. Marokko er verdens største eksportør af fosfat og landet besidder også det meste af verdenens fosfat.

 
Økologi
Vandforurening
Funktionelle grupper
Byblidaceae

Byblidaceae er en familie inden for planteriget, der kun har én slægt, som er udbredt i det nordlige Australien og på Ny Guinea. Familien består af stauder eller enårige urter med smalle, linjeformede blade, som er dækket af kirtler. De største af dem kan ses med det blotte øje og ligner små parasoller. De regelmæssige blomster sidder i bladhjørnerne. De har kronblade, der er ganske let sammenvoksede ved grunden.

I Wettsteins og Cronquists systemer regnes Byblidaceae til Rosen-ordenen (Rosales), men i de nyere, fylogenetisk baserede APG, APG II og APG III hører familien til Læbeblomst-ordenen (Lamiales).

 Byblis

 
Læbeblomst-ordenen
Amerikansk Samoa

Amerikansk Samoa (; ), officielt Territoriet Amerikansk Samoa, er et amerikansk territorium i det sydlige Stillehav, der består af den østligste del af øgruppen Samoa i Polynesien omkring halvvejs mellem New Zealand og Hawaii. Territoriet er et selvstyrende område under USA.

 Areal: 199 km² fordelt på 5 vulkanøer (Tutuila, Tau, Olosega, Ofu, Annuu) og 2 atoller (Rose (Amerikansk Samoa) og Swains).
 Befolkning:  – hovedparten er polynesere.
 Sprog: Samoansk, Engelsk
 Hovedstad: Pago Pago beliggende på Tutuila
 Internetdomæne: .as (.as-domæner er en eksport-artikel, der blandt andet kan sælges til danske aktieselskaber)

Historie 
Øerne har været beboet i over 3.000 år, og blev "opdaget" af europæiske opdagelsesrejsende i det 18. århundrede. Internationale stridigheder om området i slutningen af det 19. århundrede blev løst af en traktat i 1899 mellem USA og Det Tyske Kejserrige om deling af Samoaøerne. USA fik de østlige øer, som nu er Amerikansk Samoa, og Tyskland fik de vestlige øer, der i dag udgør den selvstændige østat Samoa.

Eksterne henvisninger 
 Goverment of American Samoa 

 
Distrikter, territorier og protektorater i USA
Pago Pago

Pago Pago er hovedstaden i Amerikansk Samoa. Den ligger på vulkanøen Tutuila og har en af de bedste naturlige havne i det sydlige Stillehav, beskyttet af omgivende bjerge. Der er indbyggere.

Referencer

Eksterne henvisninger 

Byer i amerikanske distrikter, territorier og protektorater
Hovedstæder i Oceanien
Amerikansk Samoa
Duke Ellington

Edward Kennedy "Duke" Ellington (født 29. april 1899, død 24. maj 1974) var en amerikansk jazzmusiker: komponist, orkesterleder og pianist. Ellington er en af de mest betydningsfulde personligheder i jazzens historie, og hans bigband var i årtier hjemsted for mange af jazzens andre store, der i kortere eller længere tid spillede hos ham.

Han voksede op i en sort middelklassefamilie, fik en god uddannelse, herunder musikundervisning, og i 1917 dannede han sit første orkester.

I 1923 blev han aktiv på jazzscenen i New York, hvor han året efter overtog orkestret The Washingtonians. Det egentlige gennembrud kom, da hans orkester, der udelukkende bestod af sorte musikere, i 1927 fik en tre-års kontrakt med den prominente Harlem-natklub, Cotton Club, der var forbeholdt et hvidt publikum. Orkestret bestod bl.a. af barytonsaxofonisten Harry Carney, altsaxofonisten Johnny Hodges, basunisten Joe "Tricky Sam" Nanton og trompetisten Cootie Williams.

I 1938 indledte Duke Ellington et tæt samarbejde med komponisten og arrangøren Billy Strayhorn, som i 1941 skrev orkestrets signaturmelodi "Take The A-Train". Frem til sin død i 1974 samarbejdede han med orkestret, og havde del i flere af deres kendteste melodier.

The Duke Ellington Orchestra er blevet videreført af sønnen Mercer Ellington og senest af hans barnebarn Paul Ellington, der er født og opvokset i Danmark.

Duke Ellington i Danmark 
Duke Ellington har besøgt Danmark en del gange:
 1939 med to koncerter i KB Hallen
 1950 med fire koncerter i KB Hallen og to i Aarhus-hallen
 1958 med to koncerter i KB Hallen
 1959 med en koncert i KB Hallen og en i Aarhus-hallen
 1963 med en koncert i Falkoner Teater og i Tivoli på Plænen og i Dansetten
 1964 med to koncerter i Tivolis Koncertsal 
 1965 med en koncert i Falkoner Teatret
 1966 med Ella Fitzgerald med en koncert i Falkoner Teatret
 1967 med Ella Fitzgerald med to koncerter i Falkoner Teatret
 1969 med en koncert i Tivolis Koncertsal
 1970 med en koncert Tivoli Friheden Aarhus (11. juli 1970)
 1971 med to koncerter i Århus i Vejlby-Risskov Hallen og Jazzhus Tagskægget og to koncerter i Tivolis Koncertsal
 1973 med to koncerter  i Tivolis Koncertsal

Diskografi

Albums 
 1956: Live At Newport 
 1958: Black, Brown and Beige
 1960: The Nutcracker Suite
 1962: Money Jungle
 1967: The Far East Suite
 1967: ... and His Mother Called Him Bill
 2001: Masterpieces 1926-1949

Eksterne henvisninger 
 Duke Ellington  på DRs musikleksikon

Referencer 

Fra DR's Musikleksikon
Jazzpianister fra USA
Jazzkomponister fra USA
Hollywood Walk of Fame
Koaksialkabel

Koaksialkabel  (COAX) er en afskærmet og ubalanceret transmissionslinje med tilhørende koaksialstik (også kaldet coax-stik), som anvendes indenfor elektronikken.

Koaksial betyder med samme akse.

Et almindeligt antennestik og -kabel til TV og radio er også koaksialstik, da midterlederens akse er den samme som skærmens; de har samme centrum.

Fordelen ved koaksialkabler og koaksialstik er at yderlederen (skærmen) skærmer mod elektrisk ind- og udstråling, og er derfor velegnede til både kraftige og svage signaler ved høje frekvenser.

De fleste antennekabler er ubalancerede – skærmen er forbundet til stel eller jord ved radioen og/eller masten. Bruges et sådant kabel til en dipolantenne (der typisk har et balanceret fødepunkt), må en såkaldt balun indsættes som adapter mellem balanced og unbalanced kredsløb.

Transmissionslinjekabler
Signalkabler
Bredbånd
Balun, unun, balbal

En Balun, unun eller balbal anvendes ved audiofrekvenser og radiofrekvenser til elektriske signalkredsløb (inkl. datakredsløb).

En bredbåndet balun med ferritkerner blev første gang beskrevet i radioamatørlitteraturen i 1964 af radioamatøren Richard H. Turrin, W2IMU. Ordet unun blev opfundet af radioamatøren Jerry Sevick, W2FMI.

Baluner, ununer og balbaler har en eller flere af disse formål:
 omsætte mellem et balanceret kredsløb og et ubalanceret (unbalanced) kredsløb (balun).
 Ubalancerede kredsløb er fx ubalancerede elektriske transmissionslinjer (fx koaksialkabler) og radioantenner med ubalanceret tilkobling (fx discone-antenne og kvartbølge groundplane antenne).
 Balancerede kredsløb er fx balancerede elektriske transmissionslinjer (fx hønsestigekabel) og radioantenner med balanceret tilkobling (fx dipolantenne og bikonisk antenne).
 tilpasse impedansen mellem to kredsløb. (både balun, unun og balbal kan benyttes til det)

Herudover kan baluner, ununer eller balbaler have andre egenskaber:
 Isolere elektrisk mellem de to tilkoblingssider (galvanisk isolation).
 Virke for et smalt bånd af frekvenser - eller virke for et bredt bånd af frekvenser (bredbånd).

Hvis man ikke anvender baluner, ununer eller balbaler på den rette måde, især med radiosendere, kan man risikere at:
 Sende signaler mellem koaksialkablets skærm - og stel/jord (med risiko for at forstyrre andre) - og/eller opsamle uønskede signaler mellem koaksialkablets skærm - og stel/jord.
 Sende ubalancerede signaler ind i balancerede transmissionslinjer; bieffekt - der sendes også signaler mellem signallederen og stel/jord, hvilket forårsager uønsket udstråling. Modtage balancerede signaler i en ubalancerede transmissionslinje, hvilket som bieffekt vil modtage uønskede signaler, da common-mode støj (uønskede signaler) ikke kan udfases.

Balancerede og ubalancerede signaler 
En balanceret transmissionslinje har signal på begge ledere, det ene signal i fase og det andet i modfase i forhold til stel eller jord - mens en ubalanceret transmissionslinje har den ene leder (skærmen) forbundet til stel eller jord i den ene eller begge ender.

Typisk formidles ubalancerede elektriske signaler via koaksialkabler, hvor stellederen (yderlederen) helt omslutter signallederen (inderlederen). Formålet med denne omslutning er både at holde formidlede signaler inde i transmissionslinjen - og hindre udefra kommende signaler at overlejre de formidlede signaler.

Transmissionslinjetransformator 
En transmissionslinjetransformator er en transformator, der benytter transmissionslinjer som en del af designet. Der findes flere typer:
 Ruthroff-transformator (impedans 1:4) - fra en ubalanceret transmissionslinje til en anden (unun). Ruthroff-transformatoren blev offentliggjort i en artikel af C.L. Ruthroff i 1959.
 Guanella-transformator (impedans 1:4) - fra en balanceret transmissionslinje til en anden (balbal). Guanella-transformatoren blev offentliggjort i en artikel af George Guanella i 1944.

Kilder/referencer

Eksterne henvisninger 
 Jan 06, 2015, mwrf.com: Sorting through Balun Confusion

Elektromagnetiske spoler
Transformatorer
Radioteknik
Nordmarianerne

Nordmarianerne er et område i Stillehavet øst for Filippinerne som tilhører USA. Nordmarianerne består af alle øerne i øgruppen Marianerne, bortset fra den sydligste ø, Guam. Området er teknisk set en uafhængig stat i statsforbund med USA.

 Geografisk placering: 15,12 N, 145,45 E
 Areal: 477 km² fordelt på 14 øer. De største er Saipan (122 km²), Tinian (101 km²), Rota (85 km²).
 Befolkning: 78.252 (2004)
 Sprog: engelsk, chamorro, carolinsk
 Hovedstad: Saipan beliggende på øen Saipan
 Internetdomæne: .mp

Historie 
Øerne har været beboede i årtusinder, men blev "opdaget" af Ferdinand Magellan i 1521 under den første jordomsejling, hvorefter de blev spanske kolonier indtil 1899 hvor de blev overdraget til Tyskland. I 1. verdenskrig overgik øerne til Japan som beholdt dem indtil de blev erobret af USA under hårde kampe i 1944 under 2. verdenskrig. I 1977 blev de formelt en selvstændig stat i forbund med USA.

Øer i Oceanien
Distrikter, territorier og protektorater i USA
Østater
Marcus Aemilius Lepidus (triumvir)

Marcus Aemilius Lepidus var en aristokratisk politiker i det 1. århundrede f.Kr. Han er  kendt som Lepidus og var søn af Marcus Aemilius Lepidus og Appuleia. Hans far var med i et oprør mod Republikken og døde som følge heraf. Han var medlem af det andet triumvirat og Pontifex Maximus

Lepidus var blandt Julius Cæsars største støtter. Han startede sin cursus honorum som prætor i 49 f.Kr. og blev belønnet som konsul i 46 f.Kr. efter Pompejus' nederlag i Østen. Efter mordet på Cæsar den 15. marts 44 f.Kr. allierede Lepidus sig med Marcus Antonius for at få magten. Men Cæsar havde efterladt sig en arving, Octavianus hans grandnevø og adoptivsøn. Han havde ambition og popularitet. Sammen formede de tre det andet triumvirat legaliseret ved Lex Titia under navnet Triumvir for Folkets Organisation i 43 f.Kr. Triumviratet havde en varighed på fem år, men blev fornyet i 38 f.Kr. allerede inden den oprindelige 5 års periode var afsluttet. Under nedkæmpelsen af Østen og dem, som stod bag mordet på Cæsar, forblev Lepidus i Rom. Han blev guvernør over de vestlige provinser Hispania og Africa. Det lykkedes Lepidus at undgå at vælge mellem Octavian eller Antonius, men i 36 f.Kr. fik Octavian dømt Lepidus for en fejlslagne politik. Lepidus blev dømt for oprør på Sicilien og blev tvunget i eksil. Hans embeder blev taget undtagen Pontifex Maximus

Lepidus døde fredeligt i 13 f.Kr.

Eksterne henvisninger 

 

Tjek fødsels- og dødsår
Politikere fra Romerriget
Marcus Aemilius Lepidus (konsul 187 f.Kr.)

Marcus Aemilius Lepidus (født ca. 200 f.kr., død 153 f.Kr.) var romersk konsul, Pontifex Maximus og censor.

Han ledede bygningen af Via Aemilia, en romersk vej i det nordlige Italien fra byen Piacenza til Rimini. Han gav også navn til det romerske castrum Regium Lepidi (nutidens Reggio Emilia).

Han var en forfader til triumviren Marcus Aemilius Lepidus.

Tjek fødsels- og dødsår
Politikere fra Romerriget
Brombær

Brombær (Rubus) er en planteslægt. Den er udbredt i de temperede egne af den nordlige halvkugle, og arterne er buske, buskagtige lianer eller urter. I det følgende nævnes kun de arter, som ses jævnligt i Danmark.

 Boysenbær (Rubus x loganobaccus x laciniatus x idaeus)
 Loganbær (Rubus x loganobaccus) – en anden krydsning.
 Taybær (Rubus x medana) – en skotsk krydsning.

Klassifikation 
Slægten Rubus er meget kompleks, med 13 underslægter, hvoraf den største Rubus, er yderligere opdelt i 12 sektioner:
Sat

Sat eller SAT har flere betydninger:
 At være sat er at have et behersket, roligt og adstadigt temperament.
 Sat er også et slangudtryk, som bruges i forbindelse med sportsgrene, hvor der forekommer store samlede felter af idrætsudøvere fra starten af konkurrencen, eksempelvis langdistanceløb og kapgang i atletik, ’samlet start’ i cykling, triatlon etc.
 Sat betyder at man har mistet kontakten med feltet, dvs. kommet bagud. ’Han er sat af feltet’.
 SAT (adgangstest) - nu Reasoning Test (tidligere Scholastic Aptitude Test og Scholastic Assessment Test) er en college adgangstest i USA.
 Surface air temperature data.giss.nasa.gov
 Sat er kort for satellit.
SAT = streptokok-agglutinin-test .

Ord og vendinger
Vejviser

En vejviser er et trykt eller elektronisk hjælpemiddel, der rummer mange systematisk ordnede data vedrørende personer, institutioner, organisationer, firmaer mv. i form af navn, adresse, telefonnummer, e-post, formål mv.

I nyere tid er elektroniske udgaver af vejvisere kommet til med betydeligt flere søge- og præsentationsmuligheder.

Historien 
De første vejvisere i Danmark udkom omkring 1770. De var for København og blev udarbejdet af Hans Holck. Denne vejviser blev overtaget af Kraks Forlag og er siden kendt som Kraks Vejviser.

Fra begyndelsen af 1800-tallet begyndte de lokale vejvisere og adressebøger at dukke op for købstæder og større områder som fx et amt eller et stift. I begyndelsen af 1900-tallet fik også landkommuner egne vejvisere.

De gamle vejvisere var almindeligvis opdelt i en gadefortegnelse, et navneregister, et erhvervsregister samt et realregister med kommunale oplysninger.

Nogle vejvisere indeholdt også oplysninger om, hvor meget folk betalte i skat – såkaldte skattebøger.

I de ældste vejvisere kunne man kun finde husstandens overhoved, det vil sige manden, men ikke gifte kvinder, børn og tjenestefolk. I Aarhus kom gifte kvinder og tjenestefolk først ind i vejviseren i 1986.

Litteratur 
 H. Dyrbye & J. Thomsen, Hans Holck viste vejen – Kraks Vejviser gennem 225 år,Krak, 1995. .
 T. Krak, Veyviserens Vej 1770-1902 - En Undersøgelse, Gyldendalske Boghandel/Nordisk Forlag, 1904.

Eksterne henvisninger 
 Kraks Vejvisere 1770-1969 er digitaliseret og ligger på Københavns Hovedbiblioteks hjemmeside

Informationskataloger
Hjælpemidler ved slægtsforskning
Faglitteratur
Låsby Sogn

Låsby Sogn er et sogn i Skanderborg Provsti (Århus Stift).

Låsby Sogn blev i 1855 anneks til Dallerup Sogn. Begge sogne hørte til Gjern Herred i Skanderborg Amt. Trods annekteringen var Dallerup og Låsby to selvstændige sognekommuner. Ved kommunalreformen i 1970 blev Dallerup indlemmet i Gjern Kommune, som ved strukturreformen i 2007 indgik i Silkeborg Kommune, mens Låsby blev indlemmet i Ry Kommune, som ved strukturreformen indgik i Skanderborg Kommune.

I Låsby Sogn ligger Låsby Kirke.

Stednavne 
I sognet findes følgende autoriserede stednavne:
 Elleskovhuse (bebyggelse)
 Flensted (bebyggelse, ejerlav)
 Kalbygård Skov (areal)
 Klankballe Høj (areal)
 Korsvej (bebyggelse)
 Lysmose (bebyggelse)
 Låsby (bebyggelse, ejerlav)
 Låsby Stationsby (bebyggelse)
 Låsby Østerskov (bebyggelse)

Geografi og historie 
Bebyggelse i Låsby kan føres tilbage til Vikingetiden, hvor den første kirke menes opført. I dag ligger Låsby centralt placeret mellem Silkeborg og Aarhus ved Herningmotorvejen og landevejen Skanderborg-Hammel–Randers.

Ordet "Lås" i Låsby har ikke noget at gøre med en nøglelås, men er derimod navnet for en græsgang med kreaturer eller får.

Noter

Eksterne kilder/henvisninger 
 
 
 

Sogne i Århus Stift
Sogne i Gjern Herred